สวัสดีค่ะ ขอสอบถามคุณค่ะ เป็นคนที่ประจำเดือนมาน้อยมากค่ะ มาวันหรือ2วันเท่านั้น ปริมาณน้อยมากค่ะ ส่วนใหญ่จะมาเป็นก้อนลิ่มเลือด ไม่เป็นน้ำเพราะเเทบจะไม่เปื้อนผ้าอนามัยเลยค่ะ เเล้วมาไม่ค่อยตรงทุกเดือนค่ะ บ้างเดือนมาทุกเดือนบ้างที่ก็2เดือนถึงจะมาเเละช่วงทำธุระเข้าห้องน้ำ ฉีดชำระจะพบว่าเป็นก้อนเลือดขนาดนิ้วหัวเเม่มือหลุดออกมาทุกครั้ง มีความเสี่ยงหรืออันตรายไหมค่ะ ลักษณะแบบนี้ความไปตรวจเช็คร่างกายไหมค่ะ //ขอบค่ะ
สวัสดีค่ะ โดยปกติ ระยะห่างระหว่างรอบประจำเดือนที่ปกติ คือ 21-35 วัน (หรืออาจนาน 45 วัน) ระยะเวลาของการมีประจำเดือนคือ 2-7 วัน ปริมาณประจำเดือนที่ออกในแต่ละรอบมีปริมาณ 20-80 มิลลิลิตร หากมีประจำเดือนมามาเพียง 1-2 วัน และมีปริมาณเลือดที่ออกมาน้อย อาจเกิดจาก1. มีภาวะเครียด ทำงานหนัก ออกกำลังกายมากไป พักผ่อนน้อย2. น้ำหนักตัวน้อย หรือน้ำหนักตัวลดลงรวดเร็ว3. การใช้ยาเม็ดคุมกำเนิด ยาฉีดคุมกำเนิด ยาฝังคุมกำเนิด มาเป็นระยะเวลานาน4. มีการอักเสบของมดลูก โพรงมดลูกมีพังผืดเกิดขึ้น5. มีภาวะโลหิตจาง6. มีภาวะไทรอยด์ฮอร์โมนผิดปกติ7. อาจเป็นกรรมพันธ์ุได้ เช่น แม่ก็มีประจำเดือนมาน้อยด้วยเช่นกัน8. ใกล้วัยหมดประจำเดือนหากไม่ได้มีอาการผิดปกติของระบบสืบพันธ์ุ เช่น ปวดท้องน้อย มีตกขาวมาก มีเลือดออกกะปริดกะปรอย รวมถึงอาการอื่นๆ เช่น มีน้ำหนักลดผิดปกติ เหนื่อยง่าย หน้ามืดบ่อย เวียนหัว เป็นต้น ก็ไม่จำเป็นต้องทำอะไร แต่หากมีอาการเลือดออกในทุกครั้งที่เข้าห้องน้ำเพื่อปัสสาวะดังกล่าว โดยที่ไม่ใช่ช่วงที่มีประจำเดือนมา ก็จะถือว่ามีอาการเลือดออกกะปริดกะปรอย ซึ่งถือว่าผิดปกติ แนะนำควรไปพบสูติ-นรีแพทย์เพื่อตรวจค่ะ